Gorthtro dempredh

En meteorologieth, gorthtro demperedh (gorthtro tempredh en FSS (K)) ew varyans dhort chânj normal temperedh gen ûhelder. Dell ew usys, an kevradh chânj adiabatik a styr temperedh an ayr dhe lehe gen ûhelder e'n troposfer. En gorthtro demperedh, ayr tobm a hwer a ugh ayr yeyn. 

Ema gorthtro demperedh ow senji mostedhes ayr, pecara mogniwl, ogas dhe'n nor. Gorthtro ewedh a ell lettya dardhegyans, owth oberi avel "gorher". Mar kwrelho'n "gorher" terry, dardhegyans a'n glebor e'n ayr a ell kawsya tewydh taran drog. En ayredhow yeyn, gorthtro demperedh a ell kawsya glaw rewys.

bawd|600px|dim|Furvyans gorthtro demperedh

En Kernow, an chif acheson rag furvya gorthtro demperedh ew gwaskedh ûhel. Ema hebma ow lehe crefter gwensow a alja destrui an worthtro. Ema an fowt a gloudys ow styrya bos temperedhow ow codha, ha drefen hebma, ema an ayr ow seha ha tobmhe. An level a ayr tobm a ell oberi avel "gorher" ha senji ayr yeyn a woles an nans. E'n vaner ma ema gorthtro ow furvya.

Gorthtroyow ew moyha kebmyn e'n gwav pan vo niwl senjys e'n ayr a-is, bes anjei a ell hwarvos neb termyn e'n vledhen.